10 นักกีฬาสุดฮ็อตจากโอลิมปิกเกมที่ไม่ได้มีดีแค่ฝีมือด้านกีฬา

กระแสที่ผู้คนพูดถึงมากที่สุดในตอนนี้ก็คงจะเป็นเรื่องอะไรไปไม่ได้นอกจาก Olympics Game ซึ่งครั้งนี้เป็นครั้งทื่ 33 จัดขึ้น ณ กรุงปารีส ประเทศฝรั่งเศส วันที่ 26 กรกฎาคม – 11 สิงหาคม 2567 ประเทศมากมายต่างส่งนักกีฬายอดฝีมือของตัวเองเข้าสู่การแข่งขันระดับโลกอันน่าทึ่งนี้ และวันนี้เราอยากจะมาขอเก็บตกนักกีฬาที่เป็นที่จับตามอง เพราะพวกเขาไม่ได้มีดีแค่ฝีมือด้านกีฬาเท่านั้น แต่รูปร่างหน้าตาของพวกเขาเหล่านี้เรียกได้ว่าสามารถไปรับจ๊อบที่สองเป็นนายแบบนางแบบกันได้เลย จะมีใครกันบ้าง จะเป็นคนที่คุณเล็งไว้อยู่รึเปล่า? ไปดูกันเลย

1. เอลิกา ชมิดต์ (Alica Schmidt)

มาเริ่มกันที่นักวิ่งสาวสวยชาวเยอรมันวัย 25 ปี ที่ได้รับฉายาว่าเป็นนักกีฬาสาวที่เซ็กซี่ที่สุดในโลก รายการที่เธอลงแข่งส่วนใหญ่จะเป็นวิ่งพลัด 4*400 เมตร แน่นอนว่ารูปร่างหน้าตาที่เพอร์เฟ็กต์แบบนี้ทำให้เธอกลายเป็นที่ต้องตาต้องใจของสื่อมวลชนมากมาย และแม้จะมีสำนักพิมพ์มากมายออกมาขอให้เธอไปถ่ายแบบเซ็กซี่ด้วย แต่เธอกลับปฏิเสธ เพราะเธอบอกว่าขอมุ่งมั่นกับเรื่องการแข่งกีฬาเป็นอย่างแรก

2. มิเชลเล เจนเนเค (Michelle Jenneke)

ขอต่อกันที่นักวิ่งสาวสวยอีกคนที่มาจากประเทศออสเตรเลีย เธอคนนี้นอกจากมีดีกรีเป็นผู้ชนะรางวัลเหรียญเงินวิ่งข้ามรั้ว 100 เมตรในการแข่งโอลิมปิกเยาวชนฤดูร้อน 2010 เธอยังเป็นที่รู้จัก และเป็นที่ประทับใจของผู้ชมทั่วประเทศจากความน่ารักสดใส และท่าวอร์มอัพสุดแปลกที่คล้ายกับการเต้น เรียกได้ว่ารอยยิ้มและความสดใสของเธอทำให้สามารถคว้าใจทั้งแฟน ๆ ชาวไทยและหลายประเทศได้เลย

3. จิอานมาร์โก แทมเบรี (Gianmarco Tamberi)

มาที่ฝั่งหนุ่มหล่อกันบ้าง เขาคนนี้เป็นนักกระโดดสูงจากประเทศอิตาลี ที่มองเผิน ๆ แล้วก็ดูเป็นหนุ่มหล่อใช้ได้เลยคนหนึ่ง เพราะทั้งกล้ามที่แน่นปั๊งกับรอยยิ้มอันหวานเยิ้ม สาว ๆ คนไหนไม่หลงรักก็แปลกแล้ว แต่อยากจะบอกว่าพี่คนนี้เขาก็มีความโก๊ะในตัวด้วย เพราะถ้าสังเกตหน้าดี ๆ แล้ว หนวดเคราด้านหนึ่งหายของพี่แกมันไปหนวดเคราด้านหนึ่งของพี่แกมันหายไป คุณเห็นเหมือนกันใช่ไหม?

4. นีราช โชปรา (Neeraj Chopra)

ไปดูหนุ่มหล่อสาวสวยฝั่งยุโรปกันแล้ว ก็มาดูฝั่งเอเชียกันบ้าง กับนักกีฬาขว้างหอกจากประเทศอินเดียที่มีดีกรีเป็นถึงแชมป์เหรียญทองโอลิมปิก 2020 เห็นหน้าแบบนี้แล้วก็อย่าเพิ่งตกใจไป เพราะถ้าได้เห็นพี่แกยิ้มเมื่อไหร่ สาว ๆ เป็นอันละลายกันแน่